title: -modda. Zararlarni kelgusiga oʻtkazish
text: (1-q.)
  Ushbu boʻlimda nazarda tutilgan daromadlar va xarajatlarga kiritilgan tuzatishlarni
  inobatga olgan holda chegirilishi lozim boʻlgan xarajatlarning jami daromaddan oshib ketishi soliq
  toʻlovchining zarari deb eʼtirof etiladi.
  (2-q.)
  Muomaladagi qimmatli qogʻozlar va muddatli bitimlarning muomaladagi moliyaviy
  vositalariga doir operatsiyalar boʻyicha zararlar tadbirkorlik faoliyatidan koʻrilgan zararlar deb
  eʼtirof etiladi.
  (3-q.)
  Oldingi soliq davrida (davrlarida) ushbu moddaning birinchi qismiga muvofiq
  hisoblab chiqarilgan zarari (zararlari) boʻlgan soliq toʻlovchi joriy soliq davrining foydasini ushbu
  koʻrilgan zararning butun summasiga yoki ushbu summaning bir qismiga kamaytirishga haqlidir.
  OʻzR 29.12.2021-y. OʻRQ-741-son
  Qonuniga
  muvofiq toʻrtinchi-beshinchi qismlar chiqarib
  tashlangan
  (4-q.) Soliq toʻlovchi zararni ushbu zarar koʻrilgan soliq davridan keyingi oʻn yil mobaynida
  kelgusiga oʻtkazishni amalga oshirishga haqlidir.
  (5-q.) Oʻtkazilayotgan zararning har bir keyingi soliq davrida hisobga olinadigan jami
  summasi ushbu boʻlimga muvofiq hisoblab chiqarilgan joriy soliq davri soliq bazasining 60
  foizidan oshib ketishi mumkin emas.
  OʻzR 29.12.2021-y. OʻRQ-741-son Qonuniga muvofiq oltinchi-toʻqqizinchi qismlari
  toʻrtinchi-yettinchi qismlar deb hisoblansin
  (4-q.)
  Soliq bazasi oldingi soliq davrida (davrlarida) koʻrilgan zarar summasiga faqat joriy
  soliq davrining yakunlari boʻyicha kamaytirilishi mumkin.
  (5-q.)
  Bir kalendar yildan ortiq yillarda koʻrilgan zararlar ular koʻrilgan ketma-ketlikda
  oʻtkaziladi.
  (6-q.)
  Bosh bankdan umidsiz qarzlarni oluvchi shoʻba tashkiloti tomonidan koʻrilgan
  zararlar kelgusi davrlarga oʻtkazilmaydi.
  (7-q.)
  Zararlarni oʻtkazishning alohida hollardagi oʻziga xos xususiyatlari ushbu Kodeksning
  334-336-moddalarida nazarda tutilgandir.